DTAC:มองปลายปีนี้คาดหล่นไปที่ 3ราคาหุ้นเต็มมูลค่าพื้นฐาน 33.00 บ.
DTACคงคำแนะนำในเชิงลบคือ เต็มมูลค่า (Fully Valued) ราคาพื้นฐานซึ่งประเมินด้วยวิธี DCF เป็น 33.00 บาท ราคาปิดมีส่วนเพิ่มเพียง 3% เทียบกับราคาพื้นฐาน
30 ก.ย. 2559

บล.ดีบีเอส วิคเคอร์ส ระบุในบทวิเคราะห์วันนี้(30 ก.ย.) ว่า บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC คาดการณ์ไตรมาส 3/59 กำไรหลักฟื้นตัว 55% เทียบไตรมาสก่อนหน้า แต่ยังคงลดลง 33% เทียบช่วงเดียวกันของปีก่อนโดยรายได้ไม่นับรวม IC เป็น 16.2 พันล้านบาท -1% เทียบช่วงเดียวกันของปีก่อนและ +1% เทียบไตรมาสก่อนหน้าแม้รายได้อยู่ในเกณฑ์ทรงตัว แต่
สาเหตุที่กำไรหลักยังลดลง เทียบช่วงเดียวกันของปีก่อนคือ คงมีการสนับสนุนเครื่องโทรศัพท์รวมทั้งค่าเสื่อมราคา-ตัดจำหน่ายสูงขึ้น (+22% เทียบช่วงเดียวกันของปีก่อน, +5% เทียบไตรมาสก่อนหน้า) ซึ่งเกิดขึ้นจากการลงทุนในเครือข่ายเพิ่ม แต่คิดจำนวนปีที่ตัดน้อย สืบเนื่องจากจะหมดอายุสัมปทานกับ CAT ใน ส.ค. 61 นี้แล้ว อย่างไรก็ตามกำไรหลักฟื้นตัว เทียบไตรมาสก่อนหน้าเพราะการสนับสนุนเครื่องโทรศัพท์ลดลง และค่าใช้จ่ายการขาย-ตลาดนั้นต่ำลง
ใช้กลยุทธ์เชิงรุกต่ำลงสำหรับธุรกิจบัตรเติมเงิน (prepaid) คือให้การสนับสนุนเครื่องโทรศัพท์น้อยลงและไม่ทุ่มการทำโฆษณาหรือการตลาดเรื่องให้เครื่องโทรศัพท์ฟรี ตั้งแต่ ส.ค.59 ที่ผ่านมา คือไม่ไปแข่งแบบที่ TRUE กับ ADVANC ทำอย่างเต็มที่ เพื่อประหยัดค่าใช้จ่าย แต่สิ่งที่มีผลตามมาคือ ส่วนแบ่งตลาดคิดตามรายได้มีแนวโน้มจะลดลงในอนาคต โดย สิ้น 2Q59 เป็น ADVANC 50% DTAC ที่ 26% และ TRUE 25% คาดว่าสิ้นปีนี้ DTAC มีโอกาสที่จะหลุดไปอยู่อันดับ 3 ได้
บริษัทชี้แจงว่ายังไม่ได้ให้ความสนใจในเรื่องธุรกิจ Fix Broadband ในขณะนี้ เพราะไม่สร้างมูลค่าเพิ่มให้กับบริษัทสักเท่าใด ยังคงมุ่งเน้นในธุรกิจโทรศัพท์เคลื่อนที่เช่นเดิมมากกว่า
คงคำแนะนำในเชิงลบคือ เต็มมูลค่า (Fully Valued) ราคาพื้นฐานซึ่งประเมินด้วยวิธี DCF เป็น 33.00 บาท ราคาปิดมีส่วนเพิ่มเพียง 3% เทียบกับราคาพื้นฐาน